PMIndiaData/PMIndiaSum huggingface dataset:
মন্ত্রীমন্দলনা নেস্নেল ইন্সতিত্যুৎ ওফ দিজাইন (এম.আইদি.) এক্ত, ২০১৪ শেমদোকপগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা নেস্নেল ইন্সতিত্যুৎ ওফ দিজাইন (এন.আই.দি.) এক্ত, ২০১৪গী মনুংদা ইন্সতিত্যুৎ মরি – নেস্নেল ইন্সতিত্যুৎ ওফ দিজাইন, অমরাবতী/বিজয়ৱারা, আন্ধ্রা প্রদেশ, নেস্নেল ইন্সতিত্যুৎ ওফ দিজাইন, ভোপাল, মধ্য মপ্রদেশ, নেস্নেল ইন্সতিত্যুৎ ওফ দিজাইন, জোরহাত, অসম অমসুং নেস্নেল ইন্সতিত্যুৎ ওফ দিজাইন, কুরুক্ষেত্র, হরিয়ানা অসি পুশিল্লক্নবা অমসুং নেস্নেল ইন্সতিত্যুৎ ওফ দিজাইন, অহমদবাদকুম্না ইন্সতিত্যুৎ ওফ নেস্নেল ইম্পোর্ৎতেন্স (আই.এন.আই) হায়বদি জাতিগী থাক্তা পুখৎনবা এন.আই.দি. এক্ত ২০১৪ শেমদোক্নবা সংসদতা বিল অমা পুথোকপদা অয়াবা পীখ্রে। এক্ত শেমদোক্নবগী পুখৎলক্লিবা ৱাফম অসিদা এন.আই.দি. বিজয়ৱারাবু এন.আই.দি. অমরাবতী হায়না মমিং হোংদোকপা য়াওরি। লোইননা, বিল অসিদা প্রিন্সিপল দিজাইনরগী ফম অসি প্রেফেসরগা থাক মন্নহন্নবগী ৱাফমসু য়াওরি। লৈবাক অসিগী তোঙান তোঙানবা মফমশিংদা অনৌবা নেস্নেল ইন্সতিত্যুৎ ওফ দিজাইন লিংখৎপা অসি নেস্নেল ইম্পোর্তেন্স অমগুম্না পাংথোকপা অসিনা দিজাইনগী লমদা অদুক্কী মতিক স্কিল মেনপাৱর পুথোকপদা মতেং ওইরগনি। মসিদগী ক্রাফ, হেন্দলুম, রুরেল তেক্নোলোজী, স্মোল, মেদিয়ম অমসুং লার্জ স্কেল ইন্তর্প্রাইজশিংগীদমক্তা তুং কোইবা দিজাইনগী পাম্বৈশিং ফংহন্দুনা হকথেংনবা অমদি নাকোইনবা মওংদা থবক পীবগী খুদোংচাবা ফংহল্লগনি। লোইননা মসিনা মরম ওইদুনা কেপাসিতী, কেপাবিলিতী অমসুং ইন্সতিত্যুস্নেল বিল্দিংগীদমক্তা তোঙান তোঙানবা থবক–থৌরমশিংদসু মপাঙ্গল হাপ্লগনি।
প্রধানমন্ত্রীনা গুরু রবিদাসকী মপোক নুমিত্তা মফমদা শ্রদ্ধাঞ্জলি কৎখ্রে

প্রধানমন্ত্রী শ্রী নরেন্দ্র মোদীনা গুরু রবিদাসকী মপোক নুমিত্তা গুরু রবিদাসকী মফমদা শ্রদ্ধাঞ্জলি কৎখ্রে। প্রধানমন্ত্রীনা মহাক্কী পাউজেলদা হায়, “ঐনা গুরু রবিদাসকী জয়েন্তীদা মহাক্কী মফমদা কোক নোঞ্জরি, গুরু রবিদাসজী ঐখোয়গী লৈবাক্কী অফাওবা লম্বোইবশিংগী মনুংদা অমনি। মহাক্না মান্নবা, ৱায়েল চুমবা অমসুং মীনুংশিতনা থল্লবা খুন্নাইগীদমক লেপ্পীরম্মি। মহাক্না তম্বীরম্বশিং মতম পুম্নমক্তা অমসুং খুন্নাইগী থাক খুদিংমক্কী মীয়ামগীদমক্তা চন্নফম ওইরি। গুরু রবিদাসজীনা ঐখোয়গী খুন্নাইদা কান্নরবা অহোংবা কয়া পুবীরকখ্রে। মহাক্না থাইনগী অরানবা লম্বী অমসুং শুপ্নম-সাশনগী চৎনবীশিংদা ৱাহং হংখি অমসুং মীয়াম্বু মতমগা লোইননা হোংদোক্ননবগীদমক ইথিল পীখি। মহাক্না লৌশিং ৱাখল্লোনগা লোইননা মাংদা চখৎনবা অমসুং মতমগা লোইননা চৎননবা তম্বীখি। গুরু রবিদাস মীনুংশি চাওবা অমসুং মীখোল নাওখোনবা মীশক্নি। মহাক্না করিগুম্বা মখল অমত্তগী খেন্নবদা থাজবা থমখিদে। ঐখোয়না ‘সবকা সাথ সবকা বিকাস’কী ৱাখল্লোন্দা থবক তৌবা অসিদা ঐখোয় মীপুম খুদিংমক মরু ওইনা লাইরবশিংগী সেবা তৌবদা গুরু রবিদাসজীদগী ইথিল লৌজৈ। ঐনা গুরু রবিদাস জীগী ৱাহৈ অসি নীংশিংজরি। ঐনা পাম্মি অসিগুম্বা লৈঙাক পুম্নমক্না চাননবা ফংহনবা। অপীকপা অচৌবা পুম্নমক মান্ননা হিংমিন্নবা, পুম্নমক্না নুংঙাইমিন্নবা॥ গুরু রবিদাসজীনা, মীপুম খুদিংমক্না চাননবা ফংবা অমসুং নুংঙাইনা লৈবা মতম অদুগী মংলান অমা মংবীরম্মি।”
প্রধান মন্ত্রীনা শান্নরোইশিংগা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সকী থোংদা শক্নাইরবা শান্নরোইশিংগা ৱারী শানখ্রে। প্রধান মন্ত্রীনা হায়খি মদুদি কোবিদ-১৯ অসি মীওইবা জাতি পুম্নমক্কী য়েক্নবনি অমদি ফিভম অসি য়াম্না অরুবা অমনি হায়বা মসিদগী খঙবা ঙম্লে মদুদি অনিশুবা লাঞ্জাওগী মতুংদা অহানবা ওইনা ওলেম্পিক গেম্স য়ৈথোক্লি। লাইচৎ অসিনা ওইহল্লক্লিবা শিংনবশিংনা মরম ওইদুনা ৱেম্বেলদনগুম্বা মরুওইবা অন্তরজাতিগী শান্ন-খোৎনবগী অতোপ্পা থৌরম কয়া অমদি ক্রিকেৎকী ওইবা ইন্দিয়ান প্রেমিয়র লিগগুম্বা লৈবাক মনুংগী ওইবা শান্ন-খোৎনবগী থৌরম কয়া শিফ তৌখ্রে। প্রধান মন্ত্রীনা শান্ন-খোৎনবগী লমদা অথোইবা পর্ফোমেন্স পীদুনা লৈবাক অসিগী মায় পাকপা পুরকপগীদমক শান্নরোইশিংবু থাগৎখি। হৌজিক মখোয়না লৈবাক্কী মোরেল হেঙ্গৎহন্নবা অমদি পোজিতিবিতী শন্দোকপদা মরুওইবা থৌদাং অমা লৌগদবা লৈরি। মসিগা লোয়ননা শান্নরোইশিংনা মীয়াম্বু লোকদাউনগী মতমদা পীরিবা এদবাইজরীশিং লেপ্পা লৈতনা ঙাক্তুনা চৎনবা হায়গদবনি। মহাক্না ফোংদোকখি মদুদি স্পোর্তস ত্রেনিং মনুংদা তমখিবশিং খুদম ওইনা শিংনরকপশিং মায়োক্নবা ঙম্বা, সেল্ফ-দিসিপ্লিন, পোজিতিবিতী অমসুং সেল্ফ-বিলিফ অসি ভাইরস শন্দোরকপা থেংননবা মরুওইবা খুৎলাইশিংনি। প্রধান মন্ত্রীনা মখোয়দা মীয়ামদা পীগদৌরিবা মখোয়গী পাউজেলদা মখাগী পোইন্ত মঙা অসি হাপচিন্নবা হায়খি: লাইচৎ থেংননবা ‘সংকল্প’, সোসিয়েল দিস্তেন্সিং ঙাক্তুনা চৎনবা ‘সংয়ম’, পোজিতিবিতী ঙাক্তুনা থম্নবা সক্রাতমক্তা, মেদিকেল ফ্রেতিনিতী, পুলিস পর্সোনেল য়াওনা লান অসিদা মাংজিল থারিবা লান্মীশিং ইকায় খুম্ননবা ‘সম্মান’ অমসুং পি.এম.-সি.এ.আর.ই.এস. ফন্দদা থৌদাং য়াবগী খুত্থাংদা পর্সোনেল লেবেলগা লোয়ন লোয়ননা জাতিগী থাক্তা ‘সহয়োগ’। মহাক্না মখোয়দা ফিজিকেল অমসুং মেন্তেল ফিৎনেস অনিমক্কী মরুওইবদা ৱাফম থম্বগা লোয়ননা আয়ুশ মন্ত্রালয়না রিলিজ তৌখিবা গাইদলাইনশিংসু মীয়ামা খংহন্নবা হায়খি। শান্নরোইশিংনা শিংনরক্লিবা মতম অসিদা প্রধান মন্ত্রীগী লীদরশিপপু থাগৎপা ফোংদোকখি। মখোয়না দিসিপ্লিনগী মরুওইবা, ৱাখল খনবগী পাঙ্গল, ফিৎনেস ঙাক্তুনা থম্বা অমদি ইম্ম্যুনিতী হেঙ্গৎহন্নবা থোংথাংশিং লৌখৎপগী মতাংদসু ৱাফমশিং থমখি। প্রধান মন্ত্রীনা ফোংদোকখি মদুদি লাইচৎ অসিগী মায়োক্তা চংশিল্লিবা লান অসিদা ভারতনা শোইদনা মায় পাক্কনি অমসুং লান অসিদা শান্নরোইশিংনা ইচং থৌনা শরুক য়াগনি হায়না থাজবা থমখি। ভিদিও কনফরেন্স অদুদা ভারত রত্নশ্রী সচিন তেন্দুলকর, বি.সি.সি.আই. প্রসিদেন্ত শ্রী সৌরব গাঙ্গুলী, নুপীগী হোক্কী তীম কেপ্তেন রানি রামপাল, বেদমিন্তন শান্নরোই পি.ভি. সিন্ধু, কবদ্দী শান্নরোই অমসুং হিমাচল প্রদেশ পুলিসতা দি.এস.পি. ওইরিবা শ্রী অজয় থাকুর, স্প্রিন্তর হিমা দাস, পারা এথেলেৎ হায় জম্পর শ্রী শরদ কুমার, মকোকথোংবা তেন্নিস শান্নরোই অনকিতা রাইনা, শক্নাইরবা ক্রিকেতর য়ুবরাজ সিংহ অমসুং নুপাগী ক্রিকেৎ তীম কেপ্তেন শ্রী বিরাত কোহলী য়াওনা দিসিপ্লিন কয়াদগী মকোকথোংবা শান্নরোই ৪০ হেনবনা শরুক য়াখি। য়ুথ এফিয়র্স অমসুং স্পোর্তসকী কেন্দ্র মন্ত্রী অমসুং মন্ত্রালয় অসিগী অতোপ্পা মকোকথোংবা ওফিসিয়েলশিংসু ৱারী শানবা অদুদা শরুক য়াখি।
মেদিকেল কোর্সকীদমক ও.বি.সি. অমসুং শেল-থুমগী ফিভম শোৎথরবা সেক্সনগীদমক রিজার্বেসন পীনবা সরকারনা লৌখিবা ফিরেপতা পি.এম.না থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা চৎলিবা চহি অসিগী অন্দরগ্রেজুয়েৎ অমসুং পোস্তগ্রেজুয়েৎ মেদিকেল/দেন্তেল কোর্সকীদমক ভারত পুম্বগী ক্বাতা স্কীমদা ও.বি.সি.গীদমক ২৭% রিজার্বেসন অমসুং শেল-থুমগী ফিভম শোৎথরবা সেক্সনগীদমক ১০% রিজার্বেসন পীনবা সরকারনা লৌখিবা ফিরেপতা থাগৎপা ফোংদোকখ্রে। ত্বীতকী পরিং অমদা, প্রধান মন্ত্রীনা হায়খি; “ঐখোয়গী সরকারনা চৎলিবা চহি অসিগী অন্দরগ্রেজুয়েৎ অমসুং পোস্তগ্রেজুয়েৎ মেদিকেল/দেন্তেল কোর্সকীদমক ভারত পুম্বগী ক্বাতা স্কীমদা ও.বি.সি.গীদমক ২৭% রিজার্বেসন অমসুং শেল-থুমগী ফিভম শোৎথরবা সেক্সনগীদমক ১০% রিজার্বেসন পীনবা মশক থোকপা ফিরেপ অমা লৌরে। হায়রিবা অসিনা ঐখোয়গী নহা লিশিং কয়া অমদা চহি খুদিংগী হেন্না ফবা খুদোংচাবা পীবদা হায়নিংঙাই লৈতনা মতেং ওইরগনি অমসুং লৈবাক অসিদা মীয়ামগী ৱায়েলদা অনৌবা মখল অমা শেম্লগনি”।
মন্ত্রীমন্দলনা ভারত অমসুং বোলিবিয়াগী মরক্তা তৌনবা জিওলোজী অমসুং মিনরেল রিসোর্সকী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং বোলিবিয়াগী মরক্তা তৌনবা জিওলোজী অমসুং মিনরেল রিসোর্সকী লমদা তেংবাং পীননবা য়ানা ৱারোলদা অয়াবা পীখ্রে। য়ানা ৱারোল অসি ২০১৯গী মার্চ থাদা বোলিবিয়াদা খুৎয়েক পীনখি। ইথিল: য়ানা ৱারোল অসিনা ভারত অমসুং বোলিবিয়াগী মরক্তা মিনরেল রিসোর্সকী লমদা তেংবাং পীননবগীদমক ইন্সতিত্যুস্নেল মেকানিজম অমা ফংহল্লগনি। য়ানা ৱারোল অসিদা রিসোর্সশিং, লো অমসুং পোলিসী, সেমিনরশিংগী ওর্গনাইজেসন্দা ই–পাও পীথোক–পীশিন তৌনবা, দিবেলপমেন্ত স্ত্রাতেজীশিংদা মীৎয়েং পীথোক–পীশিন তৌনবা, লৈবাক অনিগী মরক্তা তেক্নোলোজীশিং ত্রান্সফর তৌনবদা পুক্নিং থৌগৎপা, ভেল্যু এদিসন য়োকখৎতুনা চে–চাং লোইশিনবা অমদি শন্দোকপনচিংবা থৌওংশিং লৌখৎপা ঙমহল্লগনি।
পি.এম.না শক্নাইরবা অইবা দা. রজত কুমার কারনা লৈখিদবদা নুংঙাইতবা ফোংদোকখি

প্রধান মন্ত্রী, শ্রী নরেন্দ্র মোদীনা শক্নাইরবা অইবা দা. রজত কুমার কারনা লৈখিদবাদা থমোই শোক্না নুংঙাইতবা ফোংদোকখ্রে। ত্বীত অমদা প্রধান মন্ত্রীনা হায়খি; “দা. রজত কুমার কার অসি কলচরগী জগত্তা ময়ামদগী থোইদোক-হেন্দোক্না শক্নাইরবা মীশক অমা ওইরম্মি। মহাক্কী শক্লোন কয়া লৈবা মতিক-মগুন অদু মহাক্না রথ য়াত্রাগী মতাংদা ইদুনা লিরম্লিবা মওং অদুদা উবা ফংঙি, মহাক্না তোঙান-তোঙানবা হীরম কয়া অমদা ইখি অমসুং পালা আর্ত অমুক হন্না হিংগৎহন্নবা কন্না হোৎনরম্মি। মহাক্না লৈখিদবদা য়াম্না নুংঙাইতে। মহাক্কী ইমুং-মনুংশিং অমসুং মহাকপু নুংশীজবশিংগীদমক্তা অৱাবা ফোংদোক্লি। ওম শান্তি।”
প্রধান মন্ত্রীনা রমজানগী শেংলবা থা হৌরকপদা মীয়ামদা য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা রমজানগী শেংলবা থা হৌরকপদা মীয়ামদা য়াইফ-পাউজেল পীখ্রে। প্রধান মন্ত্রীনা হায়খি, “রমজান মুবারক! ঐহাক্না মপুম খুদিংমক্কী অশোই অঙাম য়াওদবা, য়াইফবা অমসুং চাউখৎপগীদমক থৌনিজরি। শেংলবা থা অসিনা থৌজাল হৈবা, মৎ তিন্নবা অমসুং নুংশিবীবা পুরকপা ওইরসনু। কোবিদ-১৯গী মায়োক্তা হৌজিক চৎথরিবা লান অসিদা চাউনা মায়পাকপা পুরকপা ওইরসনু অমদি হেন্না মশা-মউ ফবা প্লানেৎ অমা শেম্বা ওইরসনু।”
জাপানগী হান্নগী প্রধান মন্ত্রী য়সুহিরো নকাসোনেনা লৈখিদবদা প্রধান মন্ত্রীনা অৱাবা ফোংদোকখ্রে

শক্নাইরবা স্তেৎসমেন অমসুং জাপানগী হান্নগী প্রধান মন্ত্রী য়সুহিরো নকাসোনেনা লৈখিদবদা প্রধান মন্ত্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “শক্নাইরবা স্তেৎসমেন অমসুং জাপানগী হান্নগী প্রধান মন্ত্রী য়সুহিরো নকাসোনেনা লৈখিদবদা অৱাবা ফোংদোকলি। চহি ২৩গী মতুংদা জাপানগী প্রধান মন্ত্রী অমনা ভারত্তা অহানবা ওইনা লাকখিবা মহাক্কী খোঙচৎ অদু ঐখোয়না মতম পুম্নমক্তা নীংশিংগনি। ঐখোয়গী লৈবাক অনিগী মরী ফগৎহন্নবা য়সুহিরো নকাসোনেগী থবকশিং অদু মমল য়াম্মি। হৌজিক লৈরবা ভারত-জাপানগী মরূপ-মপাং ওইবগী মরী অসি শেমগৎলম্বা অমা ওইনা মহাকপু নীংশিংগনি”।
প্রধান মন্ত্রীগা কতারগী অমিরগা তেলিফোন্দা ৱারী শাবা

প্রধান মন্ত্রী, শ্রী নরেন্দ্র মোদীনা কতারী স্তেৎকী অমির, হিস হাইনেস তামিম বিন হমাদ অল থানীগা তেলিফোন্দা ৱারী শাখ্রে। শ্রী মোদীনা ত্বীৎ অমদা অসুম্না হায়খিঃ “কতারগী অমির, হিস হাইনেস @TamimBinHamadগা কান্নবা ৱারী শাখ্রে। মহাক্না ভারতকীদমক্তা লেপ্পীবা অমসুং কোবিদ-১৯গা লান্থেংনরিবা অসিদা তেংবাংনীংবগী ইথিল ফোংদোরকপগীদমক্তা ঐহাক্না মহাকপু থাগৎচরি। কতারদা লৈবা ভারত মচাশিংবু নীংথিনা য়েংশিনবীবগীদমক্তা ঐহাক্না মহাক্কী মফমদা ইকায় খুম্নবসু উৎলি”।
দাইনিক জাগ্রনগী ৭৫ শুবা মপোক কুমওন থৌরমগী জাগ্রন ফোরমদা প্রধান মন্ত্রীনা পীখিবা ৱারোল

ঙসি নই দিল্লীদা পাউ-চে দাইনিক জাগ্রনগী চহি ৭৫শুবা মপোক নুমিৎ থৌরমগী জাগ্রন ফোরমদা প্রধান মন্ত্রী নরেন্দ্র মোদীনা ৱা ঙাংখ্রে। তাজ পেলেস হোতেলদা পাংথোকপা থৌরম অদুদা, প্রধান মন্ত্রীনা অখন্ননা থাগৎপা মীওইশিংগী মরক্তা নুমিৎ খুদিংগী পাউ-চে য়েন্থোকপগী থবক তৌরিবা হোকরশিং য়াওখি। মহাক্না হায়খি, পাউ-চেশিং নুমিৎ খুদিংগী য়ুমশিংদা য়ৌহনবদা হোকরশিংনা মতেং পাংলি। প্রধান মন্ত্রীনা হায়খি, মীয়াম ৱাখল তাহনবা অমসুং লৈবাক অসি অমুক হন্না শেমগৎপদা দাইনিক জাগ্রননা মরুওইবা থৌদাং লৌরি। লৈবাক অসি অমসুং খু্ন্নাই অসি অহোংবা পুরকপগী ইহৌ দাইনিক জাগ্রননা কনখৎহল্লি। মসিগী মতাংদা মহাক্না বেতি বচাউ, বেতি পরাউ অমসুং স্বচ্ছ ভারত অভিয়ান পনখি। দিজিতেলগী অওনবা লাকপদগী লৈবাক অসি মপাঙ্গল কনখৎহনবদা মীদিয়ানা অচৌবা থৌদাং লৌগনি হায়না প্রধান মন্ত্রীনা ফোঙদোকখি। প্রধান মন্ত্রীনা হায়খি, অপীকপা সরকার, অচৌবা লৈঙাক অমসুং সবকা সাথ, সবকা বিকাস অসি অনৌবা ভারত অমা শেম্নবগী মশক অমনি। মহাক্না হায়খি, মখোয় চাউখৎ–থৌরাংগী মরুওইবা শরুক অমনি হায়না নহারোলশিংনা খল্লি। মহাক্না হায়খি, নীংতম্বা চহি কয়াগী মতুংদা করিগীদমক ঐখোয়গী লৈবাক অসি শোৎথরিবনো। করিগীদমক ঐখোয়গী মীয়ামগী খুদোংচাদবশিং কোকহনবা ঙমদ্রিবনো। মহাক্না হায়খি, চহি ৭০ মৈ ফংদনা লৈরম্লবা মফম হৌজিক মৈ ফংলে অমসুং রেলৱে য়ৌদনা লৈরম্বা রাজ্যশিং রেলৱেগী মেপতা য়াওহল্লে। প্রধান মন্ত্রীনা মহাক্না ওফিস পায়রকপা চহি মরিগী মতম (২০১–২০১৮) অমসুং চহি ৬৭ (নীংতম্বদগী ২০১৪ ফাওবা)গী মতম অসি চাংদম্নখি। মহাক্না হায়খি, মসিগী মতম অসিদা খুঙ্গংশিংদা তোইলেত চাদা ৩৮ লৈরম্বদগী চাদা ৯৫দা হেনগৎলে ।খুঙ্গংগী লম্বী–থোং চাদা ৫৫দগী চাদা ৯০দা হেনগৎলে। য়ুমশিংদা এল পি জি শীজিন্নবা চাদা ৫৫দগী চাদা ৯০ দা হেনগৎলে। খুঙ্গংগী ইমুং চাদা ৯৫ মৈ ফংলে, মসি চহি মরিগী মমাংদা চাদা ৭০ খক ওইরম্বনি। মহাক্না হায়খি, চহি মরিগী মমাংদা মীওই চাদা ৫০ খক বেঙ্ক একাউন্ত লৈরমখি, হৌজিক মী খুদিংমক বেঙ্কগী কান্নবা ফংলে। ২০১৪দা মীওই ক্রোর ৪ খক তেক্স থীরম্মি অমসুং মথং চহি মরিদা মীওই ক্রোর অহুম হেন্না তেক্স থীরে। মহাক্না হায়খি, লায়রবশিংনা মখোয়গী তঙাইফদবশিং অদু ফংলবা মতমদা মখোয় মশানা লায়রবা কোকহনজগনি। হৌখিবা চহি মরি অসিনা মসিগী অওনবশিং অসি উবা ফংলে অমসুং মশিংনা মদুগী খুদম্নি । প্রধান মন্ত্রীনা হায়খি, মীয়ামগী অপাম্বশিং থুংহন্নবা সরকার অসিনা থবক পায়খৎলি। ভারতনা তেক্নোলোজি শীজিন্নবা অসি চাউখৎলক্লিবা লৈবাকশিংগী তমজনফম অমনি। তেক্নোলোজি অমসুং মীওইবগী মীনুংশিং পুনশিনবা অসিনা হিংবদা লাইবা হেনহল্লি। ঈশিংং লম্বী অমসুং নোংথক্কী লম্বী ফগৎহন্নবা থবক পায়খৎলি। এল পি জি সিলিন্দর রিফিল তৌবগী মতম তেনশিনহল্লে, ইনকম তেক্স রিফন্দ তৌবগী মতম কুইনা ঙাইদ্রে, পাসপোর্ত লৌবদা কুইনা ঙাইদ্রে। পি এম অৱাস য়োজনা, উজৱালা য়োজনা অমসুং সৌভগ্যাগী মখাদা দরকার ওইবশিংদা সরকার অসিনা কান্নবা ফংহল্লি। মহাক্না অয়ুসমান ভারত য়োজনাসু পনখি। মহাক্না হায়খি, হায়রিবা স্কিমশিং অসিগী কান্নবা ফংলিবা মীওইশিং অসি শিন্মীশিং, লৌমীশিং অমসুং লায়রবা মীওইশিংনি। লায়রবশিং থৌনা পীনবগী থবকশিং মখা তানা চংশিনখিগনি। ভারতকী চাউখৎলকপা অসি মালেম্না য়েংনরি। প্রধান মন্ত্রীনা হায়খি, শেন–থুমগী মরাল লৈরবা মীওইশিং মফম অমত্তদা চংজফম পীদনবা মালেমগী লৈবাকশিংদা ভারতনা খঙহনখ্রে।
মোরিস꯭স্তাꯨ পুন্না মেত্রো এক্সপ্রেস অমসুং ই.এন.তি. হোস্পিতাল শঙ্গাখ্রে

ঙসি ভিদিও লিঙ্কগী খুৎথাংদা মোরিসস্তাꯟ প্রধান মন্ত্রী নরেন্দ্র মোদী অমসুং মোরিসসꯋꯥꯏকী প্রধান মন্ত্রী প্রবিন্দ জগনাথনা পুন্না মেত্রো এক্সপ্রেস অমসুং ই.এন.তি. হোস্পিতাল শঙ্গাখ্রে। থৌরম অদুদা প্রধান মন্ত্রী মোদীনা হায়খি মেত্রো প্রোজেক অমসুং অনা-লায়েংগী প্রোজেকশিং আসিনা মখা তানা মোরিসসꯋꯥꯏকী মীয়ামগী পুন্সি মহিং ফগৎলগনি লোয়ন্না লৈবাক অনিগী মরক্ত লৈনরিবা মরিশিং চেৎশীনহল্লগনি। ঙসিগী অসি ভারত অমসুং মাউরসিয়সকী লুচিংবশিং ভারত মহাসাগর লান্না ভিদিও লিঙ্ক অমগী খুৎথাংদা পুন্না পাংথোকপা অহানবা থৌরমনি। প্রধান মন্ত্রী মোদীনা হায়খি খৌরাংনা ঙাইনরক্লবা মেত্রো এক্সপ্রেস অসিনা মোরিসস্তাꯟ মীয়ামগী চৎথোক-চৎশিনা ফগৎহল্লগনি। অনৌবা ই এন তি হোস্পিতাল অসিনা মোরিসস্তাꯟ অহানবা চে শীজিন্নদবা ই-হোস্পিতাল ওইবগী মথক্ত মীয়ামদা অফবা মগুন লৈবা অনা-লায়েংগী খুদোংচাবশিং ফংহল্লগনি। মাউরসিয়সতা মতেং পীদুনা চাউখৎথৌরাংগী থবকশিং পায়খৎপদা ভারতনা মতেং পাংবগীদমক প্রধান মন্ত্রী জুগনৌথনা থাগৎপা ফোংদোকখি। হায়রিবা মীয়ামগী য়াইফনবা প্রোজেকশিং অসি মতম চানা থবক লোইশিনবগীদমক মরি লৈনবা খুদিংমক মহাক্না থাগৎখি। গ্রান্তগী মতেংগা লোয়ন্না মোরিসস্তাꯟ রেনাল য়ুনিত অমা অমসুং মেদি-ক্লিনিক্স অমসুং এরিয়া হেল্থ সেন্তরশিং শাবদা ভারত সরকারনা শৌগৎনবা ৱারেপ লৌখিবা অদু প্রধান মন্ত্রী মোদীনা পাউদমখি। লৈবাক অনিগী মীয়াম য়াইফনবা অমসুং ভারত মহাসাগর লমদম অমসুং মালেমদা শান্তি থম্নবা ভারত-মোরিসসꯋꯥꯏকী মরক্ত মতেং পীনবা হেনগৎলকপা অসিদা লুচিংবা অনিনা থাগৎবা ফোংদোকখি।
অপুনবা ওইনা ভিদিওদা মাওরিসিয়সতা মেত্রো এক্সপ্রেক্স অমসুং ই.এন.তি. হোস্পিতাল শঙ্গাবদা প্রধান মন্ত্রীনা পীখিবা ৱারোল

মাওরিসয়সকী প্রধান মন্ত্রী প্রবিন্দ জুগনৌথজী, মাওরিসিয়সকী সেনিয়র মিনিস্তরশিং অমসুং শক্নাইরবশিং অমসুং শক্নাইরবশিং, মরুপশিং খুরুমজরি! বোঞ্জোর! মাওরিসিয়সতা লৈরিবা ঐখোয়গী মরুপশিং ঐনা তরাম্না ওকচরি। মসিগী উনবা অসি ঐখোয়গী লৈবাকশিংগী অখন্নবা থৌরম অমনি। মসি ঐখোয়গী অপুনবা পুৱারি, হেরিতেচ অমসুং মতেং পাংনবগী অনৌবা তাঙ্কক অমনি। মতম খরগী মমাংদা মাওরিসিয়সনা ইন্দিয়ান ওসিন আইলেন্ত গেমস য়ুম্বু ওইখি অমসুং মখোয়গী মিংচৎ পুরকখি। ঐখোয়গী লৈবাক অনিমক দুর্গা পুজা পাংথোক্লি অমসুং য়াম্না থুনা দিপাৱালি পাংথোকলগনি। অহানবা তাঙ্কক্কী মেত্রো প্রোজেক শঙ্গাবা অসিমক হেন্না নুংঙাইবা থৌরম অমনি। মেত্রোনা লু-নানবা, নুংঙাইবা অমসুং মতম চংদবা চৎথোক-চৎশিনা ফংহনগনি। মসিনা শেন তানবা অমসুং তুরিজম হেনগৎহন্নগনি। ঙসি শঙ্গারিবা অনৌবা ই এন তি হোস্পিতাল অসিনা অফবা লায়েংগী খুদোংচাবা ফংহনগনি। হোস্পিতাল অসি ইনর্জি ফজনা শীজিন্নবা বিল্ডিংনি অমসুং চে য়াওদবা থবকশিং লৈগনি। হায়রিবা প্রোজেকশিং অসিনা মাউরিসিয়সকী মীয়াম সেবা তৌগনি। মখোয় অসি মাওরিসিয়স চাউখৎনবা ভারতনা কন্না হোৎনবগী খুদম অমনি। হায়রিবা প্রোজেকশিং অসিগী শিন্মী কয়ানা অহিং-নুংথিল অনিদা নোংজু-নুংশাদা থবক শুখি। মমাংগী চহিচাশিংগা মান্নদবা মওংদা, তুংগী মীরোলগী য়াইফনবা মখোয়না ঙসি থবক শুখি। মাউরিসিয়সগী মতমগা চুনবা অনৌবা ইনফ্রাস্ত্রকচরশিং শেমগৎনবা প্রধান মন্ত্রী প্রবিন্দ জুগনৌথনা লুচিংলিবা অসি ঐনা থাগৎলি।হায়রিবা প্রোজেকশিং অসি মতম চানা লোইশিন্নবা মখোয়না ফজনা মতেং পীবগীদমক মহাক অমসুং মাউরিসিয়স সরকারনা ঐনা থম্মোয় শেংনা থাগৎলি। মরুপশিং, হায়রিবা প্রোজেকশিং অসি মীয়ামগী য়াইফনবা ভারতনা মাউরিসিয়সকা পুন্না চৎমিন্নবদা ঐনা চাউথোকচৈ। মমাং চহিদা অপুনবা প্রোজেক অমনা অঙাংশিংদা ই-তেব্লেতশিং পীখি। অনৌবা সুপ্রিম কোর্ত বিল্ডিং অমসুং হাওসিং য়ুনিত লিশিং কয়া য়াংনা শাগৎলে। প্রধান মন্ত্রীনা হায়রকপগী মতুংইন্না, রেনেল য়ুনিত অমা অমসুং মেদি-ক্লিনিকস অমসুং এরিয়া হেল্থ সেন্তরশিং শাবদা ভারতনা মতেং পীগনি হায়না ঐনা লাউথোক্লি। মরুপশিং, ভারত অমসুং মাউরিসিয়সনা ঐখোয়গী মীয়াম য়াইফনবা থবক পায়খৎনবা অমসুং মালেম অমসুং লমদম অসিদা শান্তি থম্নবা হোৎনরি। চৎলিবা চহি অসিদা ঐগী অনিশুবা তার্মগী সরকার হৌদোকপগা লোয়ন্না প্রধান মন্ত্রী জুগনৌথনা প্রাভাসি ভারতিয়া দিৱাসতা চীফ গেস্ত ওইনা শরুক য়াখি। মাউরিসিয়সকী ৫০শুবা নিংতম্বা নুমিৎ থৌরমদা চীফ গেস্ত ওইনা ঐখোয়গী প্রসিদেন্ত চেবাউ পীরকখি। মহাত্মা গান্ধীগী ১৫০শুবা মপোক নুমিৎতা মাউরিসয়সনা ইকায়খুম্নবা উৎলি। মরুপশিং, ভারত মহাসাগর অসি ভারত অমসুং মাউরিসিয়সগী মরক্ত থোং অমনি। ওসিন ইকোনোমিনা ঐখোয়গী মীয়ামদা অচৌবা থাজবশিং পীরি। সাগর-সেকুরিতি এন্দ গ্রোথ ফোর ওল ইন দি রিজন’গী পান্দম্না ঐখোয় খুদিংমক মেরিনতাইম ইকোনোমি, সেকুরিতি অমসুং দিজাস্তর হন্থহন্নবা লমজিংগনি। কিলিয়েসন ফোর দিজাস্তর রেসিলিয়েন্ত ইনফ্রাস্ত্রকচরগী ফাউন্দর মেম্বর ওইনা শরুক য়াবগীদমক ঐনা মাউরিসিয়স সরকার থাগৎলি। এক্সলেন্সি, থা অমগী মনুংদা, অপ্রাভাসি ঘাতকী ৱাল্ড হেরিতেচ সাইত্ত অপ্রাভাসি দিৱাস পাংথোক্লগনি। মসিদা ঐখোয়গী অথৌবা ইপা-ইপুশিংনা নিংতম ইহৌ মাইপাকখিবা অদু নিংশিংগনি। মদুগী ইহৌ অদুনা চহিচা অসিদা মাউরিসিয়সকী মাইপাকপগী মহৈ য়ানখিবনি। মাউরিসিয়সকী মীয়ামগী শিংথানিংঙাই ওইরবা থৌনা ঐখোয়না ইকায়খুম্নবা উৎলি। ভিভে লামিতে এন্ত্রে ইন্দে অ মাওরিস ভারত ওর মাওরিসিয়স মেত্রি অমর রহে। ভারত-মাউরিসিয়সগী মরি মতম কুইনা লৈরসনু। ময়াম পুম্নমক থাগৎচরি।
ঙসি অসি ঐখোয়গী প্রজাশিংবু তিকা থাদোক্নবা ভারতনা হোৎনখিবশিং অদুগী য়াম্না মরু ওইবা নুমিৎ অমনি হায়না পি.এম.না হায়রি

প্রধান মন্ত্রী, শ্রী নরেন্দ্র মোদীনা ঙসি অসি ঐখোয়গী প্রজাশিংবু তিকা থাদোক্নবা ভারতনা হোৎনখিবশিং অদুগী য়াম্না মরু ওইবা নুমিৎনি হায়না হায়খি অমসুং চহি ১২-১৪ ফাওবগী কাংলুপকী নহাশিং অমসুং চহি ৬০গ মথক্তা লৈবশিং পুম্নমকপু তিকা থাদোক্নবা হায়রকখ্রে। ত্বীত কয়া অমদা, প্রধান মন্ত্রীনা হায়খি; “ঙসি অসি ঐখোয়গী প্রজাশিংবু তিকা থাদোক্নবা ভারতনা হোৎনখিবশিং অদুগী য়াম্না মরু ওইবা নুমিৎনি। হৌজিক্তগী হৌনা, চহি কাংলুপ ১২-১৪ ফাওবগী মনুংদা লৈবা নহাশিংনা ভেক্সিন কাপ্পা য়ারে অমসুং চহি ৬০গী মথক্তা লৈবশিংনা প্রিকোশন দোজকীদমক কাপ্পা য়ারে। ঐহাক্না মসিগী চহি কাংলুপশিং অসিগী মীশিংদা ভেক্সিন কাপথোক্নবা তকশিল্লি।” “মালেম পুম্বগীদমক্তা খনবা ভারতকী ৱাখল্লোন অদুগী মতুং ইন্না, ঐখোয়না ভেক্সিন মাইত্রি প্রোগ্রামগী মখাদা লৈবাক কবা অমদা ভেক্সিনশিং থারি। ঐহাক্না চা্থোকচৈ মদুদি ভারতনা ভেক্সিন কাপথোক্নবগীদমক্তা হোৎনরিবশিং অদুনা মালেম অসিবু কোবিদ-১৯গী মায়োক্তা লান্থেংনবদা হেন্না কনখৎহল্লে। ” “ঙসি, ভারত্তা “মেদ ইন ইন্দিয়া” ভেক্সিন ময়াম অমা লৈ। নিংথিংনা ইভাল্যুএত তৌবগী থৌওং কয়া চত্থরবা মতুংদা ঐখোয়না অতোপ্পা ভেক্সিনশিংদসু অয়াবা পীখ্রে। মসিগী তমথিরবা লাইচৎ অসিগা লান্থেংনবদা ঐখোয়না য়াম্না খুদোংচানিংঙাই ওইবা ফিভমদা লৈরি। অমরোমদনা , ঐখোয়না কোবিদকা মরী লৈনবা চেকশিংন-থৌরাংশিং পুম্নমক ঙাক্না চৎকদবনি”
প্রধান মন্ত্রীনা স্কুলগী অঙাংশিংগা উনখ্রে, বরানসীদা চাউখৎ-থৌরাংগী থবকশিং য়েংশিনখ্রে

প্রধান মন্ত্রী শ্রী নরেন্দ্র মোদীনা ঙসি মহাক্কী কোন্সতিত্যুএন্সী বরানসীদা চাউরাক্না মিনিৎ মরিফুতরামুক স্কুলগী অঙাংশিংগা ৱারী শানখ্রে। নারুর খুঙ্গঙগী প্রাইমরী স্কুল অমদা মহাক্না থুংখিবদ স্কুলগী অঙাংশিংনা হরাও-তরাম্না ওকখি। মহাক্নসু অঙাংশিং অদুদা বিশ্বকর্ম জয়েন্তীগী য়াইফ-পাউজেল পীখি অমসুং হায়খি মদুদি মখল কয়াগী লৌশিং তান্সিনবা অসি য়াম্না মরু ওই। প্রধান মন্ত্রীনা হায়খি মদুদি মহৈরোই অমনা ৱাহং হংবা অসি য়াম্না মরু ওই। মহাক্না নহা ওইরিবা মহৈরোইশিংদা ৱাহং হংবদা খক কিরোইদবনি হায়না পুক্নীং থৌগৎখি। মহাক্না হায়খি মদু মসি তম্বগী মরু ওইবা মশক অমনি। নন-প্রোফিৎ ওর্গনাইজেসন “রুম তু রীদ”না মতেং পীরিবা নহা ওইরিবা অঙাংশিং অদুগা লোইননা প্রধান মন্ত্রীনা মতম লেনখি। মতুংদা, দি.এল.দবল্যু. বনারসীদা প্রধান মন্ত্রীনা লাইরবা অমসুং শোৎথহৌরবা কাংলুপকী অঙাংশিংগা ৱারী শানখি, মখোয়শিং অদু কাশী বিদ্যপীথকী মহৈরোইশিংনা মতেং পীরি। প্রধান মন্ত্রীনা মখোয়দা লাইরিক কন্না তম্বগা লোইননা শান্ন-খোৎনবদসু হৈনবী থম্নবা খঙহনখি। অথেংবা নুমিদাংৱাইরমদা শহরগী চাউখৎ-থৌরাং য়েংশিন্নবগীদমক প্রধান মন্ত্রীনা বরানসীগী লম্বীদা চৎখি। মহাক্না লাই খুরুম্নবগীদমক কাশী বিশ্বনাথ লাইশঙদা মতম খরা লেপখি। মহাক্না মন্দুদিহ রেলৱে স্তেসন্দা তাকথোক্তবা খোংচৎ অমসু চৎখি।
রাজ্য সভাগী ২৫০শুবা মীফমগী অখন্নবা খন্ন-নৈনবদা প্রধান মন্ত্রীনা পীখিবা ৱারোল

রাজ্য সভাগী ২৫০শুবা মীফমগী ঙসি পাংথোকখিবা অখন্নবা খন্ন-নৈনবগী থৌরম অমদা প্রধান মন্ত্রী নরেন্দ্র মোদী ৱা ঙাংখ্রে। প্রধান মন্ত্রীনা হায়খি লৈবাক্কী পুৱারীদা রাজ্য সভানা শিংথাবা য়াবা থবক কয়া তৌখ্রে অমসুং হাউস অসিনা পুৱারী শেম্বা উরে। ভারত সংবিধান শেম্লম্বশিংনা বাইকেমেরেল লেজিসলেতিব ফ্রেমৱার্ক অমা শেম্বা অসিনা ঐখোয়গী গনতন্ত্র ফগৎহল্লে। প্রধান মন্ত্রীনা হায়খি রাজ্য সভা অসি ভারতকী খেন্নবশিংগী মীহুৎ অমনি অমসুং মসি ভারতকী ফেদেরেল স্ত্রকচরগী মমি অমনি। রাজ্য সভা অসি অমুক্ত মুৎথৎপা লৈত্রি অমসুং মসি লেপ্তনা লৈরকপা অসিনা হাউস অসি মশক থোকহল্লে। মীখলগী রাজনিতীদগী লাপ্না লৈরবা লৈবাক চাউখৎহনবা পাম্বশিংগী খুদোংচাবা অমা রাজ্য সভানা পীরি। ভারত সংবিধানগী পীরিবা কোওপরেতিব ফেদেরেলিজমগী ৱাখল্লোন ফগৎহনবদা রাজ্য সভানা অচৌবা থৌদাং অমা লৌরি হায়না মহাক্না মখা তাখি। মহাক্না হায়খি রাজ্য সভানা মতম চুপ্পদা লৈবাক্কী য়াইফনবা থবক তৌরি। জি.এস.তি., ত্রিপল তলাক অমসুং আর্তিকল ৩৭০ য়াওনা মরুওইবা বিলশিং পাস তৌবদা রাজ্য সভানা মরুওইবা থৌদাং লৌখি। রাজ্য সভাগী মরুওইবগী মতাংদা অতল বিহারী বাজপেয়ীগী ৱাফমশিং নীংশিংলদুনা প্রধান মন্ত্রীনা হায়খি লৈবাক চাউখৎনবা রাজ্য সভা অসি অফবা হাউস অমা ওইগদবনি। সংবিধানগী অপ্পর হাউসতা দোক্তর বলাসাহেব অম্বেদকরনা তৌরম্বা থবকশিং নীংশিংবা মথৌ তাই। সংসদকী কাংলোনশিং ঙাক্না এম.পি.শিংনা শরুক য়াবীবগীদমক প্রধান মন্ত্রীনা থাগৎখি অমসুং মখোয়না উৎলিবশিং অদুদগী ঐখোয়না তমজগদবনি হায়না মহাক্না মখা তাখি। ঐখোয়গী গনতন্ত্র ফজনা মথৌ পাংথোক্নবা রাজ্য সভা অসি য়াম্না মরুওই অমসুং অপ্পর হাউসনা পীরিবা খুদোংচাবশিং অসি লান্না শীজিন্নরোইদবনি হায়না মহাক্না মখা তাখি।
প্রধান মন্ত্রীগী ক্বাদ লীদর্স সম্মিৎ (মে ২৩-২৫, ২০২২)কী জাপান খোঙচৎ চৎকনি

জাপানগী প্রধান মন্ত্রী, ঐচ.ই. শ্রী ফুমিও কিশিদানা পাউজেল পীরকপদগী প্রধান মন্ত্রী, শ্রী নরেন্দ্র মোদীনা মে ২৪, ২০২২দা তোকিয়োদা পাংথোক্কদবা অহুমশুবা ক্বাদ লীদর্স স্মমিত্তা য়ু.এস.এ.গী রাস্ত্রপতি, ঐচ.ই. শ্রী জোসেফ আর. বাইদেন জুনিয়র অমসুং ওস্ত্রেলিয়াগী প্রধান মন্ত্রীগা লোয়ননা শরুক য়াগনি। তোকিয়োগী সম্মিৎ অসিনা মার্চ ২০২১দা ভর্চুএলগী খুত্থাংদা পাংথোকখিবা অহানবা মীফম, সেপ্তেম্বর ২০২১দা ৱাশিংতন দি.সি.দা হকথেংননা উন্নখিবা অমসুং মার্চ ২০২২দা ভর্চুএলগী মীফম পাংথোকখ্রবা মতুংগী ক্বাদ লুচিংবশিংনা মরিশুবা ওইনা উন্নদুনা ৱারী শাবগী থৌওং ওইগনি লাক্কদৌরিবা ক্বাদ সম্মিৎ অসিনা লুচিংবশিংদা ইন্দো-পেসিফিক লমদম অমসুং পুম্নমক্কী অপাম্বা মান্নবা অমসুং মালেমদা হৌজিক থোক্লিবা থৌদোক কয়াগী মতাংদা মশাগী ৱাখল্লোন ফোংদোক্নবা ফংবগী খুদোংচাবা পীগনি। লুচিংবশিং অসিনা ক্বাদ ইনিসিএতিব অমসুং ৱর্কিং গ্রুপকী থবক্তা খুমাং চাউশিনবগী চাং হঙ্গৎনা ইয়েংশিনগনি, খুৎশম্নবা য়াবা অনৌবা হীরম মশক খঙদোকমিন্নগনি অমসুং তুংগী মতমদা তেংবাংনবা য়ানবগীদমক্তা স্ত্রেতজিক ওইবা পাউতাক অমসুং মিৎয়েং পীগনি। প্রধান মন্ত্রীনা জাপানগী প্রধান মন্ত্রী, ঐচ.ই. শ্রী ফুমিও কিশিদাগা মে ২৪দা লৈবাক অনিগী মরক্তা লৈনরিবা মরীগী মতাংদা ৱারী শাগনি। পি.এম. কিশিদাগা উন্নবা অসিনা লুচিংবা অনি অসিনা মার্চ ২০২২দা পি.এম. কিশিদানা ভারত্তা লাকখিবদা পাংথোকখিবা ১৪শুবা ভারত-জাপান এন্নুএল সম্মিত্তা শানখিবা ৱারী মখা চত্থবগী খুদোংচাবা পীগনি। প্রধান মন্ত্রীনা খোঙচৎ অসিগী মনুংদা জাপানগী ব্যুজিনেস লীদরশিংগা লোয়ননা ব্যুজিনেস ইভেন্ত অমদা শরুক য়াগনি অমসুং জাপান্দা লৈবা ভারত খুন্নাইগী মীওইশিংগা উন্নবগা লোয়ননা ৱাসু ঙাঙগনি। প্রধান মন্ত্রীনা য়ু.এস.এ.গী রাস্ত্রপতি, ঐচ.ই. শ্রী জোসেফ আর. বাইদেন জুনিয়রগা মে ২৪, ২০২২দা লৈবাক অনিগী মরক্তা লৈনবা মরীগী মতাংদা ৱারী শাগনি। মীফম অসিনা মখোয়না খ্বাইদগী অকোনবা ওইনা এপ্রিল ১১, ২০২২দা ভর্চুএল ওইনা ৱারী শাদুনা চাং নাইনা ৱারী শাবগী থৌওং লৈরকখিববু মখা চত্থহনগনি। লুচিংবা অনি অসিনা ভারত-য়ু.এস. স্ত্রেতজিক পার্ত্নরশিপ্পু হঙ্গৎনা য়েংশিনগনি অমসুং সেপ্তেম্বর ২০২১দা রাস্ত্রপতি বাইদেনগা উন্নদুনা প্রধান মন্ত্রীনা ৱারী শাখিবা ৱারোলশিংগী মখা চত্থগনি হায়বগী থাজবা থম্লি। রিজনেল অমদি মালেমদা থোক্লিবা অপাম্বা মান্নবা থৌদোক কয়াগী মতাংদসু মখোয়না মশাগী ৱাখল্লোন ফোংদোক্নগনি। প্রধান মন্ত্রীনা মে ২১, ২০২২দা মীখল পাংথোক্কদৌরিবা ওস্ত্রেলিয়াগী প্রধান মন্ত্রীগা ৱারী শাবা য়াবগী ওইথোকপা লৈ। লুচিংবা অনি অসিনা ভারত-ওস্ত্রেলিয়া কম্প্রিহেন্সিব স্ত্রেতজিক পার্ত্নরশিপ হঙ্গৎনা য়েংগনি অমসুং রিজনেল অমদি মালেমদা থোক্লিবা অপাম্বা মান্নবা থৌদোক কয়াগী মতাংদসু মখোয়না মশাগী ৱাখল্লোন ফোংদোক্নগনি হায়বগী থাজবা লৈরি। প্রধান মন্ত্রীগী মরক্তা অকনবা ওইনা বাইলেতরেল ৱারী শাখিবসি ভর্চুএল ওইনা মার্চ ২১, ২০২২দা পাংথোকখিবনি অমসুং মসিগী মতুংদা এপ্রিল ২, ২০২২দা ভারত-ওস্ত্রেলিয়া ইকোনোমিক কো-ওপরেসন অমসুং ত্রেদ এগ্রীমেন্ত (ই.সি.তি.এ.) খুৎয়েক পীনখিবনি।
ফেনী তুরেলদগী ভারতনা ঈশিং কুসেক ১.৮২ চিংথোক্নবা ভারত অমসুং বঙ্গলাদেশ অনিগী মরক্ত এম.ও.য়ু. তৌনবা মন্ত্রীমন্দলনা য়ারে

ভারতকী ত্রিপুরাগী সাব্রুম তাউনগী থক্নবা ঈশিং পীনবা ফেনী তুরেলদগী ভারতনা ঈশিং কুসেক ১.৮২ চিংথোক্নবা ভারত অমসুং বঙ্গলাদেশ অনিগী মরক্তা তৌনবা এম.ও.য়ু.দা খুৎয়েক পীনখ্রবা মতুংদা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। কান্নবশিং: হৌজিক ফাওবদা ফেনী তুরেলগী ঈশিং য়েন্ননবা ভারত অমসুং বঙ্গলাদেশকী মরক্তা য়ান-চে অমত্তা লৈত্রি। হৌজিক সাব্রুম তাউন্দা থক্নবা ঈশিং পীরিবা অসি মতিক চাদ্রি। মফম অসিগী লৈনুংগী ঈশিং অসি য়োৎকী চাং য়াম্না য়াওই। মসিগী স্কিম অসি পায়খৎপদা সাব্রুম তাউনগী মীওই ৭০০০ হেন্না কান্নগনি।
পি.এম.না বুদাপেস্ততা পাঙথোকপা ৱর্ল্দ কেদেৎ চেম্পিয়নশিপ্সতা ভারতকী তীমনা মেদলশিং লৌরকপদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বুদাপেস্ত, হঙ্গরীদা পাঙথোকপা ৱর্ল্দ কেদেৎ চেম্পিয়নশিপ্সতা ভারতকী তীমনা মেদলশিং লৌরকপদা নুংঙাইবা ফোঙদোকখ্রে। ত্বিৎ অমদা প্রধান মন্ত্রীনা হায়, “ঐখোয়গী শান্নরোইশিংনা ঐখোয়বু লেপ্তনা চাউথোকচবা পোকহল্লি। ভারতনা বুদাপেস্ত, হঙ্গরীদা পাঙথোকপা ৱর্ল্দ কেদেৎ চেম্পিয়নশিপ্সতা গোল্দ ৫ য়াওনা মেদল ১৩ লৌরকখি। ঐখোয়গী তীমদা নুংঙাইবা ফোঙদোকচরি অমসুং মখোয়গী তুংদা লাক্কদবশিংগীদমক য়াইফ মঙ্গোল পীজরি।”